**Anne Wiggins Brown** (født 9. august 1912 i Baltimore i USA, død 13. mars 2009 i Oslo) var en amerikansk-norsk operasanger (sopran), sangpedagog og iscenesetter. Hun anses som en pioner innenfor opera for afroamerikanere.

Liv og virke
------------

Som datter av en sanglærerinne fikk Anne Brown tidlig skolering innen sang, men ble nektet sangutdanning i hjembyen på grunn av regler om raseskille. Sin utdanning fikk hun derfor ved Morgan College og etter hvert, instutt for *Musical Art* ved Juilliard School i New York. Hun ble kjent verden over gjennom rollen som Bess i George Gershwins folkeopera Porgy and Bess, urfremført ved The Alvin Theatre i New York 10. oktober 1935. Rollen Bess ble spesielt skrevet for hennes stemme. Deretter hadde hun roller på Broadway, foretok flere oppsetninger av *Porgy and Bess*, samt figurerte i filmen om Gershwin, «Rhapsody in Blue». 

Etter omfattende turnévirksomhet fra 1942 og to avbrutte ekteskap, reiste Brown på turné til Europa og bosatte seg i 1948 i Oslo, der hun ble gift med skihopperen Thorleif Schjelderup og ble norsk statsborger. 

På 1950-tallet fortsatte hun sin karriere i oppsetninger som Gian Carlo Menottis «The Medium and The Telephone». Kronisk astma gjorde at hun trakk seg tilbake tidlig, men hun fortsatte som sangpedagog, med Åse Kleveland, Karin Krog, Elizabeth Norberg-Schulz, Trond Halstein Moe, Liv Dommersnes, Liv Ullmann, Anne Nyborg, Ranveig Eckhoff, Nora Plau og Sølvi Wang blant de mer kjente elevene. 

Anne Brown har mottatt flere priser, blant annet Musikkritikerprisen i 1950, Oslo bys kunstnerpris i 1990 og Norsk kulturråds ærespris i 2000. I 1999 ble hun æresborger av Baltimore. Brown utga memoarboka *Sang fra frossen gren* på Aschehoug forlag i 1979.

Referanser
----------

1. 1 2   Autorités BnF, BNF-ID 141595056[Hentet fra Wikidata]
2. 1 2   FemBio-Datenbank, oppført som Anne Wiggins Brown, FemBio-ID 4488, besøkt 9. oktober 2017[Hentet fra Wikidata]
3. 1 2   Discogs, Discogs artist-ID 1636046, besøkt 9. oktober 2017[Hentet fra Wikidata]
4. 1 2   Find a Grave, Find a Grave-ID 34905462, besøkt 9. oktober 2017[Hentet fra Wikidata]
5. ↑   Norsk biografisk leksikon, nbl.snl.no[Hentet fra Wikidata]
6. ↑  Hverven, Marit (13. mars 2009). «Anne Brown er død». *NRK*. Besøkt 8. august 2020.

Eksterne lenker
---------------

* (en) Anne Brown – kategori av bilder, video eller lyd på Commons Rediger på Wikidata
* (en) Anne Brown på Internet Movie Database Rediger på Wikidata

* (no) Anne Brown hos Sceneweb Rediger på Wikidata

* (en) Anne Brown hos Internet Broadway Database Rediger på Wikidata
* (en) Anne Brown på Discogs Rediger på Wikidata

* (en) Anne Brown på MusicBrainz Rediger på Wikidata

* (en) Anne Brown på Last.fm Rediger på Wikidata

* (en) Anne Brown på AllMusic Rediger på Wikidata
* (no) «Anne Brown er død», NRK 13. mars 2009
* (en) Biografi
* (en) Kort biografi
* (en) Biografi


|  |  |  |
| --- | --- | --- |
| Forrige mottaker:Finn Carling | **Norsk kulturråds ærespris**(2000) | Neste mottaker:Kjartan Slettemark |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Store Danske Encyklopædi **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |